open-index/open-wikipedia-markdown huggingface dataset:
Santa Ana de Koras

**Santa Ana de Koras** () arba tiesiog **Koras** – miestas šiaurės vakarų Venesueloje, prie Paragvanos pusiasalio pietinio galo; Falkono valstijos sostinė. Pro miestą eina Puerto Kabeljo-Marakaibo plentas, Punta Fiko-Maporos plentas. Veikia Chosė Leonardo Čirino oro uostas. Verčiamasi prekyba, paslaugomis, turizmu, aptarnaujamos naftos bendrovės, esančios Paragvanos pusiasalyje. Yra 11 universitetų.

## Istorija

Santa Ana de Koras įkurtas ispanų kolonistų 1527 m. Vėliau gyvenvietę užėmė vokiečiai, paskelbę Mažosios Venecijos sostine, ir bandė pradėti Amerikos kolonizaciją, bet apie 1550 m. buvo išvyti ispanų. 1806 m. miestą užėmė Amerikos nepriklausomybės kovų didvyris Fransiskas de Miranda.

## Paveldas

Santa Ana de Koras pasižymi savo vertinga architektūra. Miestui būdingas kolonijinės architektūros stilius, daliai pastatų būdingas pusiau arabiškas mudecharo stilius. Gatvės grįstos akmenų skalda. Yra keletas bažnyčių, nedidelė sinagoga, senos žydų kapinės. 1993 m. Koro senamiestis bei gretimas La Vela de Koro uostamiestis įtrauktas į UNESCO pasaulio paveldo sąrašą, tačiau 2005 m. pateko į rizikos objektų grupę, kadangi daug senųjų miesto pastatų pastatyti iš plaučplyčių ir yra jautrūs lietui todėl nukentėjo nuo praūžusių smarkių liūčių. Be to, pavojų kelia kai kurie miesto plėtros planai.

Tuoj į šiaurę nuo miesto yra Medanos de Koro nacionalinis parkas, kuriame saugoma unikali kopų zona. Į vakarus nuo Koro yra Urmako fosilijų kasyklos, o į pietus – Falkono kalnagūbris.


Image:Iglesia en Coro.JPG|Šv. Pranciškaus bažnyčia
Image:Casa de las 100 ventanas.JPG|Kolonijinis pastatas
Image:CalleCoroVzla.jpg|Senamiesčio gatvė


## Šaltiniai
Augustavo lyguma

**Augustavo lyguma** () – mezoreljefas, esantis Baltijos aukštumose šiaurės rytų Lenkijoje, Palenkės vaivadijoje. Tai yra zandrinė lyguma, kuri užima apie 1170 km² Lenkijos teritorijos. Lygumos aukščio skirtumai yra netolygūs, šiaurinėje dalyje, Suvalkuose, žemės aukštis virš jūros lygio siekia 150 m, o pietinėje dalyje netoli Augustavo – 120 m virš jūros lygio. 

Nemažą dalį lygumos sudaro Augustavo giria ir kitos gamtos apsaugos teritorijos. Lygumoje taip pat yra Augustavo kanalas ir daug ežerų, iš kurių didžiausi pietinėje dalyje esantys Vygrių, Saino, Balčio, Mėtos, Sirvo, Kaleitų, Studzieničnės ežerai. Pietvakariniame lygumos kampe yra vienintelis miesto statusą turintis lygumos miestas – Augustavas. 

Nuo VIII a. pr. m. e. iki XIX a. šiose lygumose gyveno lietuviams artima baltų tauta – jotvingiai. Nuo XIII-XIV a. iki 1795 m. šios lygumos buvo Lietuvos Didžiosios Kunigaikštystės valdose. Pagal 1920 m. liepos 12 d. Lietuvos ir Tarybų Rusijos taikos sutartį šios vietovės pateko į Lietuvos Respublikai priskirtą teritoriją.
Šiupšinskas

**Šiupšinskas** − lietuviška vyriškos giminės pavardė.

Šios pavardės moteriškosios giminės formos yra: Šiupšinskienė (ištekėjusi moteris) ir Šiupšinskaitė (mergautinė pavardė).

Pavardę turi šie garsesni asmenys:

* Juozas Šiupšinskas (1933–2020), žurnalistas, redaktorius; 
* Sigitas Šiupšinskas (g. 1964 m.), vidaus reikalų viceministras; 
* Vidas Šiupšinskas, Prienų politikas.
A (upė)

**A** () – Prancūzijos upė, esanti šiaurinėje šalies dalyje. Ištakos yra šalia Burto kaimo. Upė įteka į Šiaurės jūrą.

A upė vandeningiausia nuo gruodžio iki kovo mėnesių (labiausiai sausį-vasarį). Labiausiai nusekusi upė būna liepos-rugsėjo laikotarpiu. Šalia upės įsikūręs Sen Omero miestas.

Upės ilgis – 89 km, baseino plotas – 1 215 km². Upė gana stipriai užteršta pramoniniais teršalais.

Upės žiotis, kurios baigiasi kanalu, mėgo tapyti Prancūzijos dailininkas Žoržas Sera.
Semaška

;Semaška
* Algimantas Semaška (g. 1941 m.), žurnalistas, redaktorius, leidėjas
* Bronius Semaška (1929–2007), architektas
* Darius Semaška (g. 1967 m.), diplomatas
* Jonas Semaška (1907–1947), pulkininkas, rezistentas
* Juozapas Semaška, Vilniaus unitų vyskupas
* Vytautas Semaška, zoologas

;Semaškienė
* Roma Semaškienė, agronomė

Pavardė paplitusi Rytų, Pietryčių Lietuvoje, kilusi iš baltarusiškų trumpinių vardui *Simeonas, Simonas*: *Cемашка, Cямашка, Cямешка*.

## Šaltiniai
Upavedos

**Upavedos** tradicinių sakralinių tekstų rinkinys, skirtas tam tikroms veiklos sritims nušviesti. Minimos keturius upavedos:
* Sthapatjaveda (architektūros mokslas) susijusi su Atharvaveda;
* Dhanurveda (karo menas) susijusi su Jajurveda;
* Gandharvaveda (muzikos, šokio bei dainavimo menas) susijusi su Samaveda;
* Ajurveda (holistinis medicinos mokslas) susijusi su Rigveda.

## Šaltiniai

## Literatūra
*  Search
* Sacred Hindu Symbols Gautam Chatterjee, Chapter - Sacred Hindu Scriptures: An Overviev.
Kurlianskis

**Kurlianskis** − rusiška ir lietuviška vyriškos giminės pavardė.

Šios lietuviškos pavardės moteriškosios giminės formos yra: Kurlianskienė (ištekėjusi moteris) ir Kurlianskytė (mergautinė pavardė).

Pavardę turi šie garsesni asmenys:

* Aleksandras Kurlianskis, rusų kino veikėjas, „Na, palauk!“ filmo kūrėjas
* Raimondas Kurlianskis (g. 1965 m.), lietuvių vadybininkas.
Egidijus Knispelis

**Egidijus Knispelis** (g. 1966 m. birželio 18 d. Tauragėje) – Lietuvos televizijos žurnalistas.

## Biografija
Baigęs Tauragės vidurinę mokyklą dirbo Tauragės rajono laikraštyje „Leniniečių balsas“. 1990 m. baigė Vilniaus universiteto Istorijos fakulteto žurnalistikos specialybę.

Dar studijuodamas 1989 m. pradėjo dirbti satyros ir humoro žurnale „Šluota“ bei reporteriu dienraštyje „Respublika“. Nuo 1991 m. Lietuvos televizijos televizijos programų direkcijos adaptacijos skyriaus vyresnysis redaktorius. Rengė publicistinę laidą „Ką žolė užžėlė“, vėliau Lietuvos TV vyresnysis redaktorius, programos „Nakviša“ vedėjas. Dažniausiai rengė laidas ir siužetus žmogaus teisių apsaugos klausimais, nagrinėjo socialines problemas.  1999–2004 m „LNK“ televizijos laidų „Baras“, „Atleisk“, 2004–2008 m. laidos „Nepriklausoma paieškų tarnyba“ vedėjas. Nuo 2008 m. laidos „Kaip gyveni“ vedėjas, nuo 2010 m. LNK televizijoje rengia filmų ciklą apie rezonansinius pastarųjų dešimtmečių įvykius Lietuvoje „Įvykiai, sukrėtę Lietuvą“. 2013 m. pradėjo vesti laidą „TV Pagalba“.

## Įvertinimas
* Vito Lingio premija

## Šaltiniai
Pečkys

**Pečkys** − rusiška ir lietuviška vyriškos giminės pavardė.

Šios lietuviškos pavardės moteriškosios giminės formos yra: Pečkienė (ištekėjusi moteris) ir Pečkytė (mergautinė pavardė).

Pavardę turi šie garsesni asmenys:

* Andrius Pečkys, STT vadovas
* Česlovas Pečkys (1950-2008), Kazlų Rūdos politinis veikėjas.
Haidakhan Babadži

**Babadži** iš Haidakhano (*Babadži*) – dvasinis mokytojas, nuo 1970 m. iki 1984 m. gyvenęs Indijoje, Himalajų papėdėje, iš kur kilę daug žymių Indijos jogų. Jis mokė Tiesa, Paprastumu ir Meile grįsti kiekvieną savo poelgį. Kelias, atitinkantis šiuos principus, yra besąlyginė tarnystė žmogiškumui. Tai karma joga.

## Išnašos
Gardonis

**Gardonis** – miestas vidurio Vengrijoje, 55 km į pietvakarius nuo Budapešto. Išvystytas turizmas.

## Istorija
Minimas nuo XIII a. pradžios. Miesto teisės nuo 1989 m.

## Sportas
* Gázszer FC (futbolas)

## Miestų partnerystė
*  Giboldehauzenas, Vokietija
*  Halikas, Suomija
*  Kirchbachas, Austrija
*  Merlenbachas, Vokietija
*  Postbaueris-Hengas, Vokietija
*  Stroudas, Jungtinė Karalystė
*  Žarai, Lenkija
Papa

**Papa** – miestas šiaurės vakarų Vengrijoje. Išvystyta mašinų, tekstilės, maisto pramonė. Esterhazių rūmai-muziejus. Yra NATO karinių oro pajėgų bazė.

## Sportas
* Lombard-Pápa FC (futbolas)

## Miestų partnerystė
*  Kampenas, Nyderlandai
*  Gorlicės, Lenkija
*  Švecingenas, Vokietija
*  Kazalekjo di Renas, Italija
*  Lučenecas, Slovakija
*  Kovasna, Rumunija
*  Leinefeldė, Vokietija
Nadkaniža

**Nadkaniža** – miestas pietvakarių Vengrijoje, pasienyje su Kroatija. Išvystyta mašinų, medienos, maisto, tekstilės pramonė.

## Sportas
### Futbolas
* FC Nagykanizsa
* Nagykanizsai TE

## Galerija

Image:Nagykanizsa3.jpg|Csonakazo ežeras
Image:Felsővárosi római katolikus templom, légi, Nagykanizsa1.jpg|Dyko aikštė
Image:Nagykanizsa Vasember ház.jpg|Geležinis žmogus, buvusios geležies parduotuvės parduotuvės ženklas
Image:17 hosszusagikor.jpg|17-osios rytų ilgumos paminklas
Image:Nagykanizsa Inkey kápolna.jpg|Baroko koplyčia
Image:Spomenik u Nagykanizsi.jpg|Monumentas Didžiajai Vengrijai
Pakšas

**Pakšas** () – miestas vidurinėje Vengrijoje, Dunojaus dešiniajame krante. Gyventojų 17,8 tūkst. (2026 m.).

Mieste stovi Pakšo pilis (pastatyta XIII a.). Yra dvi bažnyčios, miesto muziejus, meno galerija. Vyksta bliuzo, džiazo, roko, taip pat ir gastronomijos festivaliai. Miesto  karštosios versmės – turistų traukos objektas.

## Ekonomika
Upių uostas. Pagrindinė miesto ūkio veikla susijusi su Pakšo atomine jėgaine, kuri tiekia 40 % šalies elektros energijos. Taip pat vystoma mašinų gamyba, metalo apdirbimo, siuvimo, maisto pramonė.

## Sportas
* Paksi SE (futbolas)

## Miestų partnerystė
Pakšas užmezgęs šiuos partnerystės ryšius:

*  Galanta, Slovakija
*  Gorni Vakufas-Uskoplė, Bosnija ir Hercegovina
*  Loviisa, Suomija
*  Novovoronežas, Rusija
*  Reichertshofenas, Vokietija
*  Târgu Secuiesc, Moldavija
*  Vyškovas, Ukraina

## Šaltiniai
Šiofokas

**Šiofokas** – miestas vakarų Vengrijoje, pietinėje Balatono ežero pakrantėje. Klimato kurortas, išvystytas turizmas.

## Žymūs žmonės
* Imre Kálmán (1882–1953), kompozitorius.

## Sportas
* BFC Siófok (futbolo klubas)
* „Révesz Géza“ stadionas
Kiprinis ciklamenas

**Kiprinis ciklamenas** (*Cyclamen cyprium*) – mirsininių (*Myrsinaceae*) šeimos daugiametis augalas. Viena iš 23 ciklameno (*Cyclamen*) rūšių.

Ši rūšis priklauso endeminiams Kipro augalams ir tai viena iš trijų Kipre sutinkamų ciklameno rūšių. Šis augalas randamas Troodo ir Kirenijos kalnuose, taip pat Pafo apylinkėse, 50−1200 m aukštyje. Paprastai auga po medžiais, akmeningame dirvožemyje. Mesaorijos lygumoje nesutinkamas.

Augalas 7−15 cm aukščio. Žiedai kvapnūs, balti ar baltai rožiniai, ties vainiklapio pagridu − purpurinė arba violetinė dėmė. Lapai širdiški. Augalas pražysta rugsėjo viduryje ar pabaigoje ir žydi iki sausio, rečiau iki kovo.

Ciklameno žiedas – vienas iš Kipro simbolių. Kitose šalyse auginamas kaip dekoratyvinis ar kambarinis augalas.

## Šaltiniai
Rytų Baltijos-Baltarusijos žemuma

**Rytų Baltijos-Baltarusijos žemuma** yra rytų Europos geografinė dalis, esanti ant prieškambrinio periodo rytų Europos platformos, kuri yra apdengta Paleo-Mezozojaus. Regionas priklauso Rytų Europos lygumai. Viena iš regiono subsričių yra Palenkės-Baltarusijos aukštuma.

Lenkijoje yra pietvakarinė šios žemumos dalis ir didžioji jos dalis yra panaši į kitas Lenkijos žemumas. Tik pietinėje ir pietrytinėje dalyje yra kitoks kraštovaizdis, kuris vadinamas Polese. Jam būdinga lygumų vandens akumuliacija, neaukšti šlaitai, vandens tekėjimą apsunkinantys liūnai. Kraštovaizdis gali būti suskirstytas į keletą regionų, tačiau žymiausias yra Polesė, kuri apima 12,8% Lenkijos teritorijos.
Uzbekijos ryšiai

**[[Uzbekija|Uzbekijos]] ryšiai ir komunikacijos**:

Telekomunikacijų tinklai Uzbekistane didžia dalimi yra pagrįsti Sovietų Sąjungos pastatyta infrastruktūra. Tačiau dėka daug modernių padobulinimų, šalis yra viena iš regiono lyderių informacinių techonologijų srityje.

**[[Telefonija]]**
*Laidinių telefonų naudotojų: 1,8 mln. (2009)
*Mobiliųjų telefonų naudotojų: 16,1 mln. (2009)

**[[Radijas]]**
*Radijo stotys: 4 AM, 12 FM, 3 trumpųjų bangų (2008).
*Radijo naudotojai: 10,2 mln. (1997)

**[[Televizija]]**
*Televizijos stočių: 28 (2007).

**[[Internetas]]**
*Interneto kodas: .uz
*Interneto tiekėjų: 47 718 (2010)
*Interneto naudotojų: 4,6 mln. (2009)

## Šaltiniai
*CIA Factbook
Šopronas

**Šopronas** – miestas šiaurės vakarų Vengrijoje, pasienyje su Austrija. Išvystyta tekstilės, trikotažo, siuvimo, metalo, maisto pramonė. Apylinkėse auginamos vynuogės.

Yra F. Listo muziejus, gotikinė katedra (XIII–XV a.), benediktinų muziejus (XIV a.), Šv. Mykolo bažnyčia (XIII–XV a.), Šv. Jurgio bažnyčia (XIV–XVIII a.), miesto bokštas (baigtas statyti XVII a.), daug gotikinių, renesansinių ir barokinių namų.

## Sportas
* FC Sopron (futbolas)
Akastas (Vengrija)

**Akastas** – kaimas pietų Vengrijoje.

## Istorija

Minimas nuo 1278 m. XX a. buvo išvystyta maisto ir vyno pramonė.

## Sportas
* Stadler FC (futbolas)
Uzbekijos transportas

Šis straipsnis skirtas įvairių rūšių **[[Uzbekija|Uzbekijos]] transportui** aprašyti:

**Geležinkeliai**:
* Visi geležinkeliai yra 1 520 mm pločio,
* Iš viso: 3 645 km,
* Elektrifikuoti: 620 km (2008 m.)

Svarbiausi geležinkeliai:

* Taškentas−Amu Darja,
* Baku−Tbilisis,
* Baku−Machačkala.

Susisiekimas su kitomis valstybėmis:
* Kazachija − taip,
* Kirgizija − taip,
* Tadžikija − taip,
* Afganistanas − taip,
* Turkmėnija − taip.

Taškente yra metropolitenas.

**Keliai**:

* iš viso: 86 496 km,
* asfaltuoti: 75 511 km,
* žvyrkeliai: 10 985 km (2000 m.)

**Oro uostai**:
* Iš viso: 54,
* Asfaltuoti: 33,
* Neasfaltuoti: 21 (2010 m.)

**Vamzdynai**:

* Naftotiekiai: ~860 km,
* Dujotiekiai: ~9 700 km (2009 m.)

## Šaltiniai
* CIA Factbook
Tapiosentmartonas

**Tapiosentmartonas** – kaimas vidurio Vengrijoje, į pietryčius nuo Budapešto.

## Sportas
* Tápiószentmárton Germán SE (futbolas)
Tisakėčkė

**Tisakėčkė** – miestas pietryčių Vengrijoje, prie Tisos upės.

## Sportas
* Duna Aszfalt TVSE futbolo klubas;
* Tiszakécske FC buvęs futbolo klubas.

## Miestų partnerystė
*  Liubekė, Vokietija
*  Lunka de Susas, Rumunija
Alfonsas Vileita

**Alfonsas Vileita** (g. 1930 m. gegužės 15 d. Lazdinėliuose, Švenčionių rajonas) – teisininkas, teisėtyrininkas civilistas, autorių teisių specialistas, Vilniaus universiteto (VU) docentas, Lietuvos įstatymų komentarų bendraautoris.

## Biografija
1956 m. baigė Vilniaus valstybinis universiteto Teisės fakultetą, įgijo teisininko kvalifikaciją. 1961 m. įstojo į aspirantūrą. 1967 m. birželio 22 d. apgynė disertaciją tema „Asmeniniai neturtiniai teisiniai santykiai pagal tarybinę civilinę teisę“, teisės mokslų mokslų kandidatas (socialinių mokslų teisės krypties daktaras).

Iki 1969 m. Lietuvos mokslų akademijos Ekonomikos instituto mokslinis bendradarbis. Nuo 1969 m. VU Teisės fakulteto Civilinės teisės ir civilinio proceso katedros vyr. dėstytojas, docentas. Dėstė civilinę teisę (bendroji ir specialioji dalys). Seimo Valstybės ir teisės komiteto patarėjas, Lietuvos autorių teisių gynimo asociacijos agentūros juristas. Advokatas (nuo 1996 m.). 1996 m. Pretendentas į kandidatus į Lietuvos Respublikos Konstitucinio Teismo teisėjus.

LR CK komentaro bendraautoris. Autorių teisių įstatymo komentaro autorius. Įvairių darbo grupių įstatymų (pvz., Autorių teisių ir gretutinių teisių įstatymo pakeitimo ir papildymo įstatymo projektui parengti), kodeksų (Lietuvos Respublikos civilinio kodekso, Lietuvos Respublikos komercinio kodekso) projektams rengti narys.

Vedęs. Žmona pensininkė. Turi dukrą.

## Bibliografija
* Lietuvos Respublikos autorių teisių ir gretutinių teisių įstatymo komentaras
* Lietuvos Respublikos civilinio kodekso komentaras (autorių kolektyvas)
* Alfonso Vileitos septyniasdešimtmečiui, medžiaga. – Vilnius: Justitia, 2001.- 183

## Šaltiniai
Buivydiškių aukštesnioji žemės ūkio mokykla

**Buivydiškių žemės ūkio mokykla** – buvusi valstybinė profesinio mokymo įstaiga Vilniaus rajono savivaldybėje, Buivydiškėse. Įstaigos kodas – 191425332.

## Istorija

Įkurta 1961 m. buvusiame Buivydiškių dvare. 1990 m. pavadinta Buivydiškių aukštesniąja žemės ūkio mokykla. 2001 m. mokykla reorganizuota į Vilniaus kolegijos Buivydiškių žemės ūkio studijų centrą, 2004 m. centras reorganizuotas į Agrotechnologijų fakultetą (ATF).

## Šaltiniai

* Fakulteto istorija
Vacas

**Vacas** – miestas šiaurės Vengrijoje, 34 km į šiaurę nuo Budapešto, rytiniame Dunojaus krante. Uostas. Išvystyta elektrotechnikos, chemijos, cemento, tekstilės, laivybos pramonė.

## Sportas
* Vác FC (futbolo klubas)
* „Révesz Géza“ stadionas
Deividas Matulevičius

**Deividas Matulevičius** (g. 1989 m. balandžio 8 d.) – Lietuvos futbolininkas, puolėjas.

## Karjera
2005 m. pradėjo futbolininko karjerą tuometiniame „Vilkmergės“ klube.

2007 m. atstovavo Visagino „Inter“. Vasarą perėjo į „Vilniaus“ klubą.

Nuo 2009 m. rungtyniavo lenkų Vodzislavo „Odra“ klube. 2010 m. pavasarį D. Matulevičius patyrė sunkią traumą – trūko kryžminiai raiščiai. 

2011 m. pasirašė kontraktą su Vilniaus „Žalgiriu“. 2011 m. tapo Lietuvos futbolo federacijos A lygos rezultatyviausiu žaidėju, įmušęs 19 įvarčių. Užėmė trečią vietą 2011 m. geriausio Lietuvoje žaidžiančios futbolininko rinkimuose.

2012 m. vasario 17 d. iki vasaros pradžios buvo išnuomotas Lenkijos Krokuvos „Cracovia“ klubui. Pasibaigus nuomos sutarčiai grįžo į „Žalgirį“. 

2012 m liepos mėnesį pasirašė trejų metų kontraktą su Liga_I klubu Tirgu Žiu „Pandurii“.

2015 m. vasarą prisijungė prie Kazachstano Kostanajaus „Tobol“ klubo, kur pasak rumunų spaudos, per du sezonus uždirbs vieną milijoną JAV dolerių.

2017 m. liepos 19 d. pasirašė dvejų metų sutartį su Edinburgo Hibernian FC klubu. 2018 m. vasario 1 d. sutartis su Edinburgo klubu buvo nutraukta abipusiu susitarimu.

2018 m. kovo pabaigoje pasirašė sutartį su KuPS Kuopio iš Suomijos.

2019 m. rugpjūčio mėn. pranešta, kad tapo FK Kauno Žalgiris nariu. 2019 m. rugsėjo 14 d. rungtynėse prieš FK Palanga pasižymėjo dviem įvarčiais. 2019 m. A lygoje iš viso sužaidė 11 rungtynių ir pasižymėjo trimis įvarčiais. 2019 m. gruodžio mėn. pranešta, kad žaidėjas palieka komandą.

2020 m. vasario pradžioje persikėlė į Šiaurės Airijos Belfasto „Glentoran“ klubu.

2021 m. sausio mėn. grįžo į Lietuvą ir prisijungė prie DFK Dainava salės futbolo komandos. Tais pačiais metais DFK Dainava klubas išimties tvarka buvo perkeltas iš Pirmos lygos į aukščiausią šalies divizioną ir Matulevičius atstovavo ekipą A lygoje. 2021 m. birželio 19 d. rungtynėse prieš FK Sūduva pelnė pirmą rungtynių įvartį ir trumpam išvedė alytiškius į priekį. Galutinė rungtynių baigtis 1:1.

## Statistika
; A lygos statistika

Spalvų reikšmės:
:  Ekipa žaidė A lygoje;

## Žaidimas rinktinėje
2012 m. gegužės mėnesį debiutavo nacionalinėje rinktinėje draugiškose rungtynėse su Rusijos komanda.

## Šaltiniai

## Nuorodos
* alyga.lt svetainė
* Statistika Lenkijoje
* national-football-teams.com
Aujė

**Aujė** – miestas rytų Vokietijoje, Rūdos kalnuose prie Muldės upės. Išvystyta mašinų, tekstilės pramonė. Apylinkėse išgaunamos urano ir nikelio rūdos.

## Sportas
* FC Erzgebirge Aue (futbolas)
Chokimas

**Chokimas** () − vietinės savivaldos administracijos vadovas Uzbekistane.

## Chokimo funkcijos
Uzbekijos srityse, rajonuose ir miestuose (išimtis − rajoninio pavaldumo miestai, miesto rajonai) atstovaujamieji valdžios organai yra Liaudies deputatų tarybos, kurioms vadovauja chokimai. Tarybos ir chokimai sprendžia klausimus, priskirtus jų kompetencijai. 

Vietinių valdžios organų funkcijos:
* teisingumo, viešosios tvarkos ir piliečių saugumo užtikrinimas;
* teritorijos ekonominis, socialinis ir kultūrinis vystymas;
* vietinio biudžeto formavimas ir įgyvendinimas, vietinių mokesčių įvedimas, nebiudžetinių fondų formavimas;
* vadovavimas vietiniams komunaliniams ūkiams;
* aplinkos apsauga;
* civilinės būsenos aktų registracijos užtikrinimas;
* normatyvinių aktų priėmimas ir kiti įpareigojimai, neprieštaraujantys Uzbekijos konstitucijai ir kitiems įstatymams.

Srities, rajono, miesto chokimai:
* turi ugdyti savivaldą atitinkamoje teritorijoje, nukreipti savivaldos organų veiklą.
* turi teisę su Karakalpakijos respublikos, kitų Uzbekijos respublikos sričių, miestų ir rajonų valstybinės valdžios ir valdymo organais savo kompetencijos rėmuose sudaryti sutartis bendrai veiklai vykdyti, kurti bendras įmones, ūkines organizacijas, veiklai įvairiose valdymo srityse koordinuoti. 
* priima sprendimus ir leidžia nurodymus.

Srities, rajono, miesto chokimai yra aukščiausi srities, rajono ar miesto pareigūnai, kartu jie vadovauja  savo teritorijos atstovaujamajai ir vykdomajai valdžiai. Sričių ir Taškento miesto chokimai yra tiesiogiai atskaitingi Uzbekijos respublikos prezidentui ir atitinkamai Liaudies deputatų tarybai. 

Rajono ar miesto chokimas yra atskaitingas aukščiau stovinčiam chokimui ir atitinkamai liaudies deputatų tarybai.  

Liaudies deputatų taryba ir chokimas:
* užtikrina:
** bendrų srities, rajono ar miesto socialinio ekonominio vystymo, įstatymų vykdymo vietose, Olij Mažliso sprendimų, respublikos prezidento ir ministrų kabineto priimtų teisės aktų užduočių vykdymą, 
** ryšį tarp Uzbekijos respublikos valstybinės valdžios ir valdymo organų bei piliečių savivaldos organų, 
* pritraukia gyventojus į srities, rajono ar miesto valdymą..

## Išrinkimo ir paskyrimo tvarka
Srities ar Taškento miesto chokimą į pareigas skiria ir iš jų atleidžia Uzbekijos respublikos prezidentas, patvirtina atitinkama srities ar Taškento miesto Liaudies deputatų taryba. 

Rajono ar miesto chokimą į pareigas skiria ar iš jų atleidžia srities chokimas, o tai patvirtina atitinkama Liaudies deputatų taryba. 

Srities, rajono ar miesto chokimas parenkamas iš atitinkamos Liaudies deputatų tarybos narių. Miesto rajono ar rajoninio pavaldumo miesto chokimus į pareigas skiria ir iš jų atleidžia atitinkamo miesto ar rajono chokimas, o tvirtina miesto ar rajono liaudies deputatų taryba.  

Miestuose, kurie yra rajonų centrai, srities chokimas gali miesto chokimą padaryti pavaldžiu rajono chokimui ir sudaryti vieningus valdymo organus. Toks rajono valdžios pertvarkymas turi būti vėliau patvirtinamas srities Liaudies deputatų tarybos. 

Liaudies deputatų tarybų ir chokimų kadencijų trukmė − 5 metai..

## Nuorodos
Noinkirchenas

**Noinkirchenas** – miestas vakarinėje Vokietijoje, 20 km į šiaurės rytus nuo Sarbriukeno, prie Blyzo upės. Anglies ir plieno pramonės centras.

Rašytiniuose šaltiniuose pirmą kartą minimas 1281 metais. Miesto statusas suteiktas 1922 metais.

## Sportas
* Borussia VfB Neunkirchen (futbolas)
Fiurtas

**Fiurtas** – miestas Bavarijos šiaurėje (pietų Vokietija), Niurnbergo priemiestis (7 km). Su Niurnbergu sujungtas metropolitenu. Išvystyta žaislų pramonė, saulės energetika. Yra geležinkelio stotis, miesto muziejus, dramos ir komedijos teatrai.

## Istorija
Pirmąkart paminėtas 1007 m. lapkričio 1 d., kai imperatorius Henrikas II perdavė savo valdas prie miesto naujai sukurtai Bambergo vyskupystei. Pavadinimas kilo nuo vokiško žodžio, reiškiančio brastą. Vėliau miestas gavo turgaus privilegijas, kurias imperatorius Henrikas III perdavė Niurnbergui. Nuo 1062 m. Fiurtas vėl gavo turgaus teisę, bet Niurnbergas jau tapo regione svarbesniu miestu.

## Miestai partneriai
*  Peislis (Didžioji Britanija), nuo 1969 m.
*  Limožas (Prancūzija), nuo 1992 m.
*  Marmaris (Turkija), nuo 1995 m.
*  Ksilokastras (Graikija), nuo 2006 m. („draugystė“ nuo 2001 m.)

## Sportas
* SpVgg Greuther Fürth (futbolas)

## Žymūs žmonės
* Sandra Bullock (gyveno Fiurte), aktorė
* Ludwig Erhard, politikas (CDU)
* Henry Kissinger, buvęs JAV valstybės sekretorius

## Šaltiniai

## Nuorodos
Miesto turizmo svetainė
Zenftenbergas

**Zenftenbergas** (, ) – miestas rytų Vokietijoje, Aukštutinio Šprėvaldo-Lužicos apskrityje, už 35 km į pietvakarius nuo Kotbuso.

## Istorija

Minimas nuo 1279 m.

## Sportas
* FSV Glückauf Brieske-Senftenberg (futbolas)
Domas Klinga

**Domas Klinga** (1891 m. lapkričio 26 d., senuoju stiliumi lapkričio 13 d. Vabalninkas, Biržų apskritis – 1976 m. Bruklinas, JAV) – Lietuvos žurnalistas, redaktorius.

## Biografija
1907 m. atvyko į JAV, Bostone baigė aukštesniąją mokyklą. Dalyvavo JAV lietuvių bendruomenės veikloje. 1928-1933 m. laikraščio „Vienybė“ redaktorius. 

## Šaltiniai
Giuterslas

**Giuterslas** – miestas vakarų Vokietijoje. Geležinkelio stotis. Išvystyta metalo ir maisto pramonė. Mieste yra didžiausia Vokietijoje asirų tautinė mažuma.

## Sportas
* FC Gütersloh 2000 (futbolas)
Apaštalo Andriejaus kyšulys

**Apaštalo Andriejaus kyšulys** (, ) − šiaurryčiausias Kipro salos taškas, esantis Karpazo pusiasalyje.

Nuo 1974 m. priklauso Šiaurės Kipro Turkų Respublikai, Iskelės apygardai, bet pagal Kipro respublikos administracinį suskirstymą priklauso Famagustos apygardai.

Kyšulyje stovi UNESCO saugomas Apaštalo Andriejaus vienuolynas, kuris nuo pat šiaurinės salos dalies okupacijos pradžios yra tapęs muziejumi.
Zinsheimas

**Zinsheimas** – miestas pietvakarių Vokietijoje, 22 km į pietryčius nuo Heidelbergo, prie Elzenco upės. Yra automobilių technikos muziejus, senoji rotušė, miesto muziejus, viduramžių pilis, didelis stadionas „Rhein-Neckar Arena“.

## Sportas
* TSG 1899 Hoffenheim (futbolas)
Koblencas

**Koblencas** () – miestas vakarų Vokietijoje, abipus Reino ties Mozelio žiotimis. Geležinkelio stotis. Išvystyta mašinų, spalvotosios metalurgijos, vaistų, tekstilės, gumos pramonė; turizmas. Svarbiausias regiono kultūros centras. Nuo Koblenco į pietus driekiasi Reino tarpeklis.

Veikia pedagogikos, administravimo, ekonomikos aukštosios mokyklos, Vokietijos federacinis archyvas, bibliotekos, Vidurinio Reino (menas, istorija), Ludvigų (XX a. menas) muziejai, L. van Bethoveno motinos namas muziejus, teatras, filharmonija.

Yra XII–XVII a. architektūros paminklų: XI a. Ėrenbreitšteino tvirtovė, XIII a. Mozelio tvirtovė, Šv. Kastoro (836 m.), Dievo Motinos (*Liebfrauen*) ir Šv. Florino (abi XII a.) bažnyčios, riterių namas, Baldvino tiltas, rotušė, rūmai.

## Istorija

Koblencas išaugo iš VIII a. pr. m. e. romėnų įkurtos tvirtovės. Nuo VI a. čia dažnai buvo frankų karalių rezidencija, 860 ir 922 m. vyko Bažnyčios susirinkimai. 1018 m. Šv. Romos imperatorius perdavė Koblencą Tryro arkivyskupui.

Nuo XI a. suklestėjo dėl prekybos vynu, 1214 m. suteiktos miesto teisės.

Nuo 1789 m. Prancūzijos emigrantų rojalistų telkimosi centras. 1794 m. Koblencą užėmė Prancūzijos revoliucinė kariuomenė, 1814 m. – Rusijos kariuomenė. 1824–1845 m. – Prūsijos Reino provincijos centras. II pasaulinio karo metais po sąjungininkų bombardavimų 75 % miesto sugriauta.

### Pavadinimo kilmė
Kadangi miestas kūrėsi prie upių santakos, tai lotyniškai vieta žymėta kaip *(ad) confluentes* – „prie santakos“. Ilgainiui šis žodis virto Koblencu. Nuo viduramžių iki XIX a. Koblence gyveno įtakingi Triero arkivyskupai–kurfiurstai.

## Sportas
* TuS Koblenz (futbolas)

## Šaltiniai
Karpazo pusiasalis

**Karpazo pusiasalis** (, ) – pusiasalis, esantis Kipro saloje.

Pusiasalis yra pailgos, siauros formos, šiaurės rytų kryptimi kyšantis Viduržemio jūroje. Pačiame pusiasalio gale yra Apaštalo Andriejaus kyšulys. Pusiasalis yra Kirenijos kalnagūbrio rytuose. Aukščiausias taškas yra 364 m virš jūros lygio.

Karpazas žymus sulaukėjusių asilų populiacija, kuriems gresia išnykimo pavojus. Tiek Kipro graikai, tiek turkai nuolat rengia šių gyvūnų apsaugos akcijas.

Pagrindinė pusiasalio įžymybė – Apaštalo Andriejaus vienuolynas. Tai viena iš pagrindinių Kipro stačiatikių cerkvės šventenybių. Atsižvelgiant į tai, kad nuo 1974 m. teritoriją kontroliuoja Šiaurinis Kipras, Karpazo vyskupas gyvena graikinėje salos pusėje, o ten pat gyvenantys maldininkai turi sunkumų lankyti cerkvę. Karpaze taip pat išliko bizantinio stiliaus viduramžių cerkvės.

Didžiausia pusiasalio gyvenvietė – Rizokarpazo miestelis.

## Šaltiniai
Vytautas Klovas

**Vytautas Klovas** (g. 1937 m. lapkričio 13 d. Joniškyje) – Lietuvos žurnalistas, redaktorius, miškų ūkio inžinierius, kinologas.

## Biografija
1960 m. baigė Lietuvos žemės ūkio akademijos Miškų ūkio fakultetą.

Nuo 1961 m. dirbo Šiaulių miškų ūkio Lygudų girininkijos girininku. Nuo 1964 m. žurnalo „Mūsų gamta“ redakcijos skyriaus redaktorius, atsakingasis sekretorius, vyriausiojo redaktoriaus pavaduotojas. 1993–1998 m. – žurnalų „Hobby“, „Mūsų gamta“, 1993–2010 m. – „Medžiotojas ir meškeriotojas“ vyriausiasis redaktorius.

Rašo gamtos apsaugos, medžioklės, miškininkystės temomis. Pirmasis Lietuvos kinologų sąjungos prezidentas.

## Bibliografija
* *Medžiokliniai šunys*, su kitais, 1968 m.
* *Medžiotojo ir žvejo vadovas*, su kitais, 1968 m.
* *Medžiotojo vadovas*, su kitais, 1980 m.
* *Šunys. Enciklopedija*, 1 dalis, Vaga, 1995 m.

## Šaltiniai
Štendalis

**Štendalis** – miestas rytų Vokietijoje, 125 km į vakarus nuo Berlyno. Yra teatras, J. J. Vinkelmano (gimė Štendalyje) muziejus, gaisrininkų muziejus.

## Istorija

Įkurtas XII a., priklausė Hanzai.

## Sportas
* FC Lok Stendal (futbolas)
Meranė

**Meranė** – miestas rytų Vokietijoje, tarp Chemnico ir Cvikau, netoli sienos su Čekija. Išvystyta vilnos, tekstilės, dažų pramonė.

## Sportas
* Meeraner SV (futbolas)
Pforcheimas

**Pforcheimas** – miestas pietvakarių Vokietijoje. Išvystyta mašinų, radioelektronikos, popieriaus, tekstilės pramonė, juvelyrinių gaminių ir laikrodžių gamyba.

## Sportas
* 1. FC Pforzheim (futbolas)
Pablo Fajardo

**Pablas Fachardas Mendosa** (*Pablo Fajardo Mendoza*; g. 1972 m. Ekvadore) – Ekvadoro teisininkas, visuomenės veikėjas, žmogaus teisių aktyvistas.

## Biografija

Gimė skurdžioje šeimoje, tačiau paskatintas kapucinų vienuolių išvyko į Kitą ir ten 2004 m. įgijo teisininko kvalifikaciją. Pablas Fachardas nuo 2003 m. kovoja už žmogaus teises, kurios pažeidinėjamos Ekvadoro šiaurės rytuose (Nueva Locha, San Karlas ir kt.) veikiančių naftos kompanijų. Jis yra *Frente para la Defensa de la Amazonia* (Amazonijos gynybos fronto) atstovas ir atstovauja ~30 000 žmonių, gyvenančių Lago Agrijo naftingoje srityje, kurioje JAV stambiojo kapitalo kompanija „Chevron-Texaco“ grubiai pažeisdama aplinkosaugos ir žmogaus teisių normas, smarkiai užteršė aplinką. Fachardo ieškinys pasiekė Ekvadoro valdžią, teismas priteisė 28 mlrd. dolerių bendrovei „Chevron“ nuostoliams atlyginti.

2007 m. Pablas Fachardas tapo CNN metų didvyrio titulo laimėtoju, 2008 m. su kolega Luisu Jansa apdovanotas Goldmano aplinkosaugos prizu (vadinamu „Žaliąja Nobelio premija“). Tuo nepatenkinti „Chevron“ atstovai pradėjo viešųjų ryšių kampaniją prieš Fachardo.

## Šaltiniai
Pediajas

**Pediajas** (, ) – Kipro salos upė.

Tai pati ilgiausia Kipro upė, kuri prasideda Troodo kalnuose, netoli Machairo vienuolyno ir teka šiaurės rytų kryptimi, kirsdama salos sostinę – Nikosiją. Upės žiotys – Famagustos įlankoje, netoli senovės graikijos miesto Salamino.

Upės ilgis – apie 100 km. Nikosijos apygardoje, 18 km ruože, įrengtos pėsčiųjų krantinės. Upė pertverta dviem užtvankomis. Didesnioji pastatyta Tamaso regione 2002 m.

## Šaltiniai
Eizenhiutenštatas

**Eizenhiutenštatas** – miestas rytų Vokietijoje, prie Odros-Šprė kanalo. Upių uostas. Išvystyta laivybos ir metalurgijos, plieno pramonė.

## Istorija

1950 m. įkurtas ***Štalinštatas*** (pavadintas Stalino garbei), kuris 1961 m. pervadintas ***Eizenhiutenštatu***.

## Sportas
* FC Stahl Eisenhüttenstadt (futbolas)
Unterhachingas

**Unterhachingas** – miestas pietų Vokietijoje, netoli Miuncheno. Išvystyta maisto ir statybų pramonė.

## Sportas
* SpVgg Unterhaching (futbolas)
Gėra

**Gėra** – miestas rytų Vokietijoje, 60 km į pietus nuo Leipcigo. Išvystyta mašinų, siuvimo, gumos pramonė.

## Istorija

Slavai VIII a. apsigyveno apylinkėse ir pavadino vietovę Gėra. Pirmąkart dokumentuose miestas paminėtas 995 m.

999 m. imperatorius Otonas III paskyrė *provinciją* Kvedlingburgo abatijai. Bažnyčia 1209 m. perdavė teritorijos valdymą Veidos vogtams. XIII a. pabaigoje Gėra gavo miesto teises. Iš pradžių miestas augo lėtai. 1450 m. Saksonijos Fratricidalo karas sugriovė miestą.

1806 m. Napoleonas turėjo Gėroje imperatoriškąją būstinę per Ketvirtąjį koalicijos karą. Iš čia jis spalio 12 d. išsiuntė arogantišką, grasinantį laišką Frydrichui Vilhelmui III, kuris sukėlė karą. Po kelių dienų Prūsija buvo sutriuškinta Jėnos mūšyje.

XIX a. vidury įvykus pramonės revoliucijai, Gėra augo dėl tekstilės pramonės plėtros. Apylinkėse pastatytos vilos liudija to meto turtingumą. Tuo metu mieste buvo geležinkelio mazgas.

1920 m. miestas atiteko Tiuringijos žemei.

Miestas buvo subombarduotas 1945 m.

## Miestai partneriai

## Sportas

* BSG Wismut Gera (futbolas)
Kazys Kovarskas

**Kazys Kovarskas** (g. gimė 1941 m. kovo 4 d. Ukmergės rajonas) – teisininkas, prokuroras, Lietuvos Respublikos generalinio prokuroro pavaduotojas.

## Biografija
Gimė žemdirbių šeimoje. 1946 m. Kovarskų šeima, kurioje augo 5 vaikai, persikėle gyventi į Vilnių.

Mokėsi Vilniaus 5-oje, 23-oje, 16-oje vidurinėse mokyklose. 1959-1961 m. Vilniaus Skaičiavimo mašinų gamyklos frezuotojas, toliau mokėsi 1- oje darbo jaunimo vakarinėje mokykloje. 1961–1964 m. K.Kovarskas tarnavo sovietinėje armijoje. 1964 m. įstojo į Vilniaus universiteto Teisės fakultetą, kurį 1968 m. baigęs pradėjo dirbti Vilniaus m. prokuratūroje stažuotoju. Po to iki 1972 m. dirbo Vilniaus rajono prokuratūroje stažuotoju, tardytoju, 1972–1979 – Lietuvos prokuratūros Tardymo valdybos skyriaus prokuroras 1979–1981 – Vilniaus m. Tarybų rajono prokuroras 1981–1993 – Lietuvos prokuratūros Tardymo valdybos skyriaus prokuroras. vėliau Lietuvos Respublikos prokuratūroje prokuroru, buvo vienos iš prokuratūrų vadovu. Atkūrus Lietuvos Respublikos nepriklausomybę, toliau dirbo Lietuvos Respublikos Generalinėje prokuratūroje prokuroru. 1995–1997 m. dirbo advokatu, tačiau 1997 m. vėl įsidarbino Lietuvos Respublikos Generalinėje prokuratūroje, kur dirbo Specialių tyrimų skyriaus vyriausiuoju prokuroru. Nuo 1998 m. balandžio 23 d. iki 2001 m. sausio 17 d. Lietuvos Respublikos generalinio prokuroro pavaduotojas.

Žmona Ona Kovarskienė – teisininkė, advokatė, nuo 1985 m. iki 1995 m. dirbo Lietuvos Respublikos prokuratūroje. Turi du suaugusius sūnus, kurie, sukūrę šeimas, gyvena atskirai.

K. Kovarsko abu tėvai mirė 1988 m.

## Šaltiniai
Viulfratas

**Viulfratas** – miestas vakarų Vokietijoje, 12 km į šiaurės rytus nuo Diuseldorfo. Išvystyta odos pramonė, išgaunamos kalkės. Yra bažnyčia, muziejus.

## Sportas
* 1. FC Wülfrath (futbolas)
Algimantas Spiečius

**Algimantas Spiečius** (g. 1942 m. gegužės  13 d. Navikuose, Ignalinos   rajonas) – teisininkas, Lietuvos Aukščiausiojo Teismo (LAT) teisėjas.

## Biografija
1965-1966 m. studijavo Vilniaus pedagoginio institute. 1966–1970 m. – Vilniaus  universiteto  Teisės  fakultete, kurį baigė 1971 m., įgijo teisininko kvalifikaciją.

1961-1962 m. Ignalinos rajono kultūros namų kino mechanikas. 1962–1965 m. atliko karinę tarnybą. 1970–1990 m. Klaipėdos miesto teismo, nuo 1990 m. Lietuvos Aukščiausiojo Teismo teisėjas.

Vedęs. Žmona Janina (g. 1947 m.). Duktė Sondra, gimusi 1971 metais, sūnus Evaldas, gimęs 1978 m.

## Šaltiniai
Talė

**Talė** – miestas rytinėje Vokietijoje, Harco kalnuose 8 km į vakarus nuo Kvedlinburgo, prie Bodės upės. Yra teatras po atviru dangumi ir zoologijos sodas.

## Sportas
* SV Stahl Thale (futbolas)
Barakiai

**Barakiai** () – gyvenvietė Lenkijos šiaurės rytuose, Gibų valsčiuje, Seinų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Arthašastra

**Arthašastra** () – senovės Indijos mokslo veikalas skirtas nušviesti valstybės valdymo meno vingrybes bei ekonomikos politikos ir karo strategijų ypatybes. Šio veikalo autoriais yra laikomas Kautilija arba Višnugupta, kurie tradiciškai laikomi esant Čanakjos (IV a. pr. m. e.) vardais, kuris buvo mokslininkas, vėliau tapęs Maurjų imperijos karališkuoju patarėju.

## Išnašos
Ona Dzedulionienė

**Ona Dzedulionienė** (g. 1939 m. rugsėjo 24 d. Sapiegiškiuose, Lazdijų  rajonas) – teisininkė, teisėja, buvusi Šakių rajono teismo pirmininkė, Lietuvos TSR bei LR Aukščiausiojo   Teismo teisėja.

## Biografija
1968 metais baigė Vilniaus universiteto Teisės fakultetą.

1954-1961 m. Lazdijų rajono teismo mašininkė-reikalų vedėja, 1961–1963 – Krosnos aštuonmetės mokyklos mašininkė-sekretorė, 1963–1965 – Krosnos aštuonmetės mokyklos mokytoja, 1965–1971 – Šakių rajono teismo teisėja, 1971-1976 m. teismo pirmininkė.

1976-1990 m. Lietuvos   TSR Aukščiausiojo Teismo teisėja, nuo 1990 m. Lietuvos Aukščiausiojo Teismo teisėja. 1992 metų rugsėjo 14 dieną LAT teisėjos Onos Dzedulionienės vadovaujama Civilinių bylų skyriaus teisėjų kolegija patvirtino juridinį faktą, jog Kazimira Prunskienė sąmoningai bendradarbiavo su KGB (vėliau Vyriausioji rinkimų komisija Prezidento rinkimų kampanijoje dalyvaujančią politikę šiemet įpareigojo tai skelbti kiekvienoje savo vaizdo ir garso agitacijoje). 1993 metais Seime, kuriame vyravo LDDP dauguma, tvirtinant Aukščiausiojo Teismo teisėjus, O. Dzedulionienės kandidatūra nebuvo patvirtinta, iš LDDP pusės susilaukė nepagrįstų priekaištų, dėl ko O. Dzedulionienę kad iš Seimo posėdžių salės dėl per didelio sukrėtimo išvedė sūnus. Po nervinio streso teisėją ištiko mikroinsultas, dėl ko ji mėnesį išgulėjo patale. Sutrikus sveikatai, dar kelerius metus dirbo Apygardos teisme, tačiau po antrojo mikroinsulto dėl ligos turėjo palikti darbą. Du mikroinsultai sukėlė Alzheimerio ligą (nesulaukus 60 metų), dėl ko kelerius metus gulėjo pusiau paralyžiuota, negalėjo kalbėti. Gavusi Seimo narių mandatų daugumą, Lietuvos Demokratinė darbo partija 1994 m. gruodžio 6 d. Seimo 39-ajame posėdyje nagrinėjo Lietuvos Aukščiausiojo Teismo teisėjų veiksmus dėl K. D. Prunskienės bylos nagrinėjimo. Dzedulionienė buvo apkaltinta tuo, kad tariamai pažemino teismą, nes K. D. Prunskienės pasižadėjimą bendradarbiauti su KGB originalą ištyrė Aukščiausiosios Tarybos (Seimo) patalpose .

Be to, pagarsėjo savo keliolikos metų užrašais apie savo kolegas teisininkus, LAT teisėjus (žr. *[[Dzedulionienės sąrašas]]*). Savo užrašuose atvirai, t. y. nurodydama vardus ir pareigas, teisėja išdėstė, kas iš aukštas pareigas einančių teisininkų buvo remiamas politikų, ima kyšius, teikė paslaugas KGB, kas turi tvirtą politinę paramą.

Ona Dzedulionienė buvo ištekėjusi. Vyras Vaclovas Dzedulionis (g. 1928  m.), „Sąjūdžio“ grupės Juodšiliuose įkūrėjas. Sūnus Kęstutis (g. 1962  m.).

## Šaltiniai
Lietuvos Respublikos aukščiausiojo teismo prezidiumas

**Lietuvos Respublikos aukščiausiojo teismo prezidiumas** - Lietuvos Respublikos aukščiausiojo teismo struktūra. Skyrė    Lietuvos Respublikos Aukščiausioji Taryba nutarimu.

## Sudėtis

*Mindaugas Lošys -        Aukščiausiojo teismo pirmininkas;       
*Aristidas Pėstininkas -  Aukščiausiojo teismo pirmininko                                pavaduotojas;       
*Algirdas Valiulis -      Aukščiausiojo teismo pirmininko                                pavaduotojas;       

Nariai:       
*Anatolijus Baranovas -   Aukščiausiojo teismo teisėjas;       
*Ona Dzedulionienė -      Aukščiausiojo teismo teisėja;       
*Simas Algirdas       Jankauskas -             Aukščiausiojo teismo teisėjas;       Anzelmas JUKNA -         Aukščiausiojo teismo teisėjas.

## Šaltiniai
Islamas Karimovas

**Islamas Abduganjevičius Karimovas** (; 1938 m. sausio 30 d. – 2016 m. rugsėjo 2 d.) − Uzbekijos Respublikos prezidentas. Valdė šalį nuo nepriklausomybės atkūrimo 1991 m. Iki to laiko buvo Uzbekijos TSR Komunistų partijos pirmasis sekretorius.

Islamas Karimovas gimė našlaičių namuose Samarkande. Įstojo į Sovietų Sąjungos Komunistų Partiją. 1989 m. tapo pirmuoju sekretoriumi Uzbekistane. 1990 m. kovo 24 d. Islamas Karimovas tapo Socialistinės Uzbekistano Respublikos prezidentu. Jis buvo iniciatorius paskelbiant Uzbekistano nepriklausomybę 1991 m. rugpjūčio 31 d. 1991 m. gruodžio 29 d. laimėjo pirmus prezidento rinkimus surinkęs 86 % rinkėjų balsų. Rinkimai buvo paskelbti nesąžiningais dėl valstybės propagandos ir suklastoto balsų skaičiaus, nors oponentas Muhamedas Sali turėjo galimybę dalyvauti rinkimuose.

Islamas Karimovas perrinktas 1997, 2002 ir 2007 m. Anksčiau prezidentas buvo renkamas 5 metams, bet po konstitucijos pakeitimų kadencija pratęsta iki 7 metų.

1991−2007 m. priklausė partijai „Fidokorlar“. O nuo 2007 m. priklausė liberaldemokratams. Aukštasis išsilavinimas: ekonomika ir inžinerija.
Uzbekijos himnas

**Uzbekijos himnas** () – valstybinis Uzbekistano Respublikos himnas. Sukurtas 1992 m. Uzbekistanui tapus nepriklausoma valstybe, po TSRS subyrėjimo. Naujam Uzbekijos himnui buvo pritaikyta Uzbekijos TSR himno muzika, tačiau sukurti nauji himno žodžiai, kuriuos parašė uzbekų poetas Abdulla Oripov.

Žodžiai (uzbekų kalba):
: Серқуёш ҳур ўлкам, элга бахт, нажот,
: Сен ўзинг дўстларга йўлдош, меҳрибон!
: Яшнагай то абад илму фан, ижод,
: Шуҳратинг порласин токи бор жаҳон!

:: Олтин бу водийлар – жон Ўзбекистон,
:: Аждодлар мардона руҳи сенга ёр!
:: Улуғ халқ қудрати жўш урган замон,
:: Оламни маҳлиё айлаган диёр!

: Бағри кенг ўзбекнинг ўчмас иймони,
: Эркин, ёш авлодлар сенга зўр қанот!
: Истиқлол машъали, тинчлик посбони,
: Ҳақсевар, она юрт, мангу бўл обод!

:: Олтин бу водийлар – жон Ўзбекистон,
:: Аждодлар мардона руҳи сенга ёр!
:: Улуғ халқ қудрати жўш урган замон,
:: Оламни маҳлиё айлаган диёр!

## Šaltiniai
Kundalinė

**Kundalinė** () – tantrinio hinduizmo dvasinėse praktikose ji laikoma pirmaprade, perkeičiančia aukščiausiosios sąmonės (čit šaktės) pasąmonine galia. Kundalinė vaizduojama kaip gyvatė, aštuoniais ar trimis su puse žiedo apsivijusi svajambhu (savaime esančiąją) lingą, kuri yra subtiliojo kūno (sūkšmašaryra) centrinio latako (sušumna nadė) apatinėje mūladhara čakroje, siejama su anatomine kryžmens vieta.

Teigiama, kad Kundalinė paprastai snūduriuoja, bet ją pažadinus tam tikromis praktikomis (pranajama, asanomis, mudromis, mantrų kartojimu), ida ir pingala nadėmis (kairiuoju ir dešiniuoju lataku) tekanti prana nukreipiama į vidurinį lataką. Kylant Kundalinės galiai, persmelkiamos ir kitos, aukščiau esančios čakros, kol galiausiai pasiekiama tūkstantlapio lotoso (sahasrarapadma) čakra, esanti momenyje. Išsiskleidusi Kundalinė per visą kūną susijungia bei susivienija su Šiva. Šio susijungimo metu kūnas transcenduoja vyriškąjį ir moteriškąjį dvilypumą ir esti užliejamas amritos.

Pagrindiniai kundalinei skirti tekstai yra „Devybhagavatapurana“, „Hathajogapradypika“, „Gorakšasamhita“.

## Išnašos
Bronius Klevinskas

**Bronius Klevinskas** (1938 m. lapkričio 5 d. Marijampolėje – 2017 m. rugsėjo 6 d.) – Lietuvos televizijos režisierius, filmų scenaristas, žurnalistas.

## Biografija
1958 m. baigė Marijampolės 2-ąją vidurinę mokyklą, 1962 m. – Lietuvos valstybinės konservatorijos Teatrinį fakultetą ir įgijo dramos teatro aktoriaus kvalifikaciją.

1963 m. Lietuvos valstybinės konservatorijos aktoriaus meistriškumo katedros dėstytojas, 1964 m. – Lietuvos televizijos pranešėjas. 1965–1970 m. TV programų vyriausiosios redakcijos režisierius, 1970–1974 m. – TV laidų vaikams ir jaunimui vyriausiosios redakcijos „Jaunystė“ vyriausiasis režisierius, nuo 1974 m. – TV literatūros ir meno laidų vyriausiosios redakcijos vyriausiasis režisierius, Programų ruošimo kino juostoje vyriausiosios redakcijos („Telefilmas“) vyriausias redaktorius. 1991 m. TV komercijos direktoriaus pavaduotojas. Nuo 1992 m. – Lietuvos televizijos Naujienų direktoriaus pavaduotojas.

Režisavo daug TV publicistinių ir meninių pastatyminių laidų, sukūrė scenarijų dokumentiniams filmams „Sėkmės formulė“, „Estafetė“, „Keltas“, „Iš vienų rankų“, TV apybraižoms „Mosėdis“, „Anykščiai“, „Širvintos“, dviejų serijų meniniam filmui „Chameleonas“.

Nuo 1962 m. Lietuvos teatro veikėjų sąjungos, nuo 1986 m. Lietuvos žurnalistų sąjungos narys.

## Šaltiniai
Chazret Sultanas

**Chazret Sultanas** () – Pamyro Alajaus kalnų viršukalnė. Aukščiausias Uzbekijos kalnas. 4643 m aukščio. Jis yra Surchandarjos srityje ant Uzbekijos ir Tadžikijos sienos, Gisaro kalnagūbrio Uzbekijos pusėje. Šis kalnas anksčiau buvo vadinamas 22-ojo Komunistų partijos suvažiavimo kalnu.

## Šaltiniai
Ivanuvka (Seinų apskritis)

**Ivanuvka** () – kaimas Lenkijos šiaurės rytuose, Gibų valsčiuje, Seinų apskrityje, Palenkės vaivadijoje. Kaimas yra apie 6 km į šiaurę nuo Gibų, apie 5 km į pietvakarius nuo Seinų ir 108 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Juodoji Ančia (kaimas)

:: *Apie upę žr. [[Juodoji Ančia]]*.
**Juodoji Ančia** () – gyvenvietė Lenkijos šiaurės rytuose, Gibų valsčiuje, Seinų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Pavadinimo kilmė

Tikėtina, kad kaimo pavadinimas kilęs nuo šalia tekančios Juodosios Ančios upės pavadinimo.
Noemi

**Noemi** (tikrasis vardas – ; 1982 m. sausio 25 d. Roma, Italija) – Italijos dainininkė ir dainų rašytoja.

## Diskografija
### Albumai
* 2009 – *[[Sulla mia pelle]]*
* 2010 – *[[Sulla mia pelle|Sulla mia pelle (Deluxe Edition)]]*
* 2011 – *[[RossoNoemi]]*

### Extended play
* 2009 – *[[Noemi (albumas)|Noemi]]

=== Singlai ===
* 2009 - *Briciole*
* 2009 - *L’amore si odia*
* 2010 - *Per tutta la vita*
* 2010 - *Vertigini*
* 2011 - *Vuoto a perdere*
* 2011 - *Odio tutti i cantanti*
* 2011 - *Poi inventi il modo*

=== Bendradarbiavimas ===

* 2009 – *L’amore si odia* su Fiorella Mannoia
* 2009 – *Quanto ti voglio* su Claudio Baglioni ir Gianluca Grignani
* 2010 – *Il mio canto libero* su Amiche per l’Abruzzo
* 2010 – *L'amore si cambia live* su Fiorella Mannoia
* 2010 – *Come si cambia* su Neri per Caso
* 2011 – *La promessa* su Stadio

=== Garso takeliai ===
* 2010 – *Vuoto a perdere* filme *Femmine contro maschi*

== Sanremo muzikos festivalis ==
* 2010 – [[Sanremo muzikos festivalis|60-tas Sanremo muzikos festivalis]] – *Per tutta la vita*

== Apdovanojimai ==
* 2009 – *Noemi*: auksinis diskas (daugiau nei 50 000 albumų)
* 2009 – *Wind Music Awards*, geriausio dainininko titulas
* 2009 – *Briciole*: auksinis diskas
* 2010 – *Per tutta la vita*: platininis diskas
* 2010 – *Wind Music Awards* (su Fiorella Mannoia) už dainą *L'amore si odia*
* 2010 – *Wind Music Awards* už dainą *Per tutta la vita*
* 2010 – *Wind Music Awards* už dainą *Sulla mia pelle*
* 2011 – *Sulla mia pelle*: dukart platininis diskas (daugiau nei 140 000 albumų)
* 2011 – *RossoNoemi*: dukart platininis diskas (daugiau nei 120 000 albumų)
* 2011 – *Wind Music Awards* už dainą *Sulla mia pelle*
* 2011 – *Wind Music Awards* už dainą *RossoNoemi*
* 2011 – *Vuoto a perdere*: Nastro d’argento
* 2011 – *Vuoto a perdere*: platininis diskas
* 2011 – *Vuoto a perdere*: Premio Lunezia
* 2011 – *L'amore si odia*: dukart platininis diskas (su Fiorella Mannoia)

== Turai ==
* 2009 – *Noemi tour* (Italija)
* 2009/2010 – *Sulla mia pelle tour I* (Italija)
* 2010 – *Sulla mia pelle tour II* (Italija, Slovėnija)
* 2011 – *RossoNoemi tour'' (Italija)

## Nuorodos

* Oficiali svetainė
* Arcadinoemi.it 
* Oficialus Youtube tinklalapis
* Arca di Noemi Youtube
Raulušaitis

**Raulušaitis** − lietuviška vyriškos giminės pavardė.

Šios pavardės moteriškosios giminės formos yra: Raulušaitienė (ištekėjusi moteris) ir Raulušaitytė (mergautinė pavardė).

Pavardę turi šie garsesni asmenys:

*Darius Raulušaitis  (g. 1975 m.), teisininkas, prokuroras
*Stanislovas Raulušaitis, teisininkas
Akrotirio įlanka

**Akrotirio įlanka** (; ) – dalis Viduržemio jūros, esanti rytinėje Akrotirio pusiasalio dalyje, pietinėje Kipro salos dalyje. Įlankos pakrantėje įsikūręs antras pagal dydį miestas – Limasolis.
Uzbekijos politinė sistema

Uzbekijos valdymo forma – autoritarinio režimo valdoma respublika, su nedidele parlamento įtaka.

## Įstatymų leidžiamoji valdžia

Įstatymų leidžiamoji valdžia yra dviejų rūmų parlamentas sudarytos iš aukštesniųjų rūmų Senato (100 narių) ir žemesniųjų - Įstatymų rūmų (150 narių). Abu rūmai renkami penkerių metų kadencijai.

## Vykdomoji valdžia

Formaliai vyriausybės vadovas yra ministras pirmininkas ir vykdomoji valdžia yra vyriausybė. Tačiau *de facto* vykdomoji valdžia yra sutelkta prezidento rankose. Ministrų kabinetą skiria prezidentas su parlamento palaikymu.

### Prezidentas

Skirtingai nuo Vakarų valstybių, kuriose prezidentas daugiau atstovauja šaliai užsienyje, Uzbekijoje prezidentas smarkiai lemia vidaus politiką. Nuo 2016 m. šalies prezidentas yra Šavkatas Mirzijojevas. Prezidentas renkamas visuotiniu balsavimu 7 metams. Iki 2002 m. konstitucijos pakeitimų prezidento kadencija trukdavo 5 metus.

### Prezidentų sąrašas

• Islamas Karimovas 
(1991 m. - 2016 m.)

• Šavkatas Mirzijojevas 
(2016 m. -)

## Šaltiniai
*CIA Factbook
Nadžiai

**Nadžiai** (Sanskritu: Nāḍi) - hinduizmo dvasinėse praktikose yra laikomi energetiniai kanalai žmogaus subtiliajame kūne. Yra trys pagrindiniai nadžiai: Sushumna nadžis – centrinis energetinis kanalas, o Ida ir Pingala nadžiai - kylantis ir besileidžiantis kanalai. Taip pat yra smulkesni energetiniai nadžiai - kitaip - kanalai arba meridianai, per nervus sujungiantys subtiliuosius kūnus su grubiuoju. Energetinis nadžių tinklas (jų priskaičiuojama iki 350 tūkstančių) taip pat jungia eterinį mūsų dvynį su aukštesniais vibraciniais kūnais (emociniu, mentaliniu, priežastiniu). Eteriniame kūne išilgai per Sushumna nadį yra išsidėsčiusios čakros (energetiniai sūkuriai), kurie priima energiją iš išorės į vidų ir spinduliuoja į išorę.

## Išnašos